Document ID: 32011D0112
Publication Date: 2011-02-18

Content:
32011D0112
L 046/46
SLUŽBENI LIST EUROPSKE UNIJE
ODLUKA KOMISIJE
od 18. veljače 2011.
o izmjeni Odluke 2008/620/EZ o određivanju posebnog programa nadzora i inspekcijskih pregleda za stokove bakalara u Kattegatu, Sjevernom moru, Skagerraku, istočnom Engleskom kanalu, vodama na zapadu Škotske i Irskom moru
(priopćeno pod brojem dokumenta C(2011) 899)
(2011/112/EU)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu vijeća (EZ) br. 1224/2009 od 20. studenoga 2009. o uspostavi sustava kontrole Zajednice za osiguranje sukladnosti s pravilima zajedničke ribarstvene politike, o izmjeni uredaba (EZ) br. 847/96, (EZ) br. 2371/2002, (EZ) br. 811/2004, (EZ) br. 768/2005, (EZ) br. 2115/2005, (EZ) br. 2166/2005, (EZ) br. 388/2006, (EZ) br. 509/2007, (EZ) br. 676/2007, (EZ) br. 1098/2007, (EZ) br. 1300/2008, (EZ) br. 1342/2008 i o stavljanju izvan snage uredaba (EEZ) br. 2847/93, (EZ) br. 1627/94 i (EZ) br. 1966/2006 (1), a posebno njezin članak 95.,
budući da:
(1)
Odluka Komisije 2008/620/EZ (2) utvrđuje poseban program kontrole i inspekcije koji je primjenjiv u razdoblju od 3 godine kako bi se osigurala usklađena provedba propisanih mjera za oporavak stokova bakalara u Kattegatu, Sjevernom moru, Skagerraku, istočnom Engleskom kanalu, vodama na zapadu Škotske i Irskom moru.
(2)
Poseban program nadzora i inspekcijskih pregleda neophodan je za organizaciju operativne suradnje između predmetnih država članica te kako bi omogućio Agenciji za nadzor ribarstva Zajednice organiziranje zajedničkih planova upravljanja u skladu s člankom 9. Uredbe Vijeća (EZ) br. 768/2005 (3).
(3)
Kako bi se osigurala kontinuirana usklađena provedba mjera utvrđenih u svrhu oporavka stokova bakalara, poseban program nadzora i inspekcijskih pregleda treba produljiti za razdoblje od 1 godine.
(4)
Odluku 2008/620/EZ treba stoga na odgovarajući način izmijeniti.
(5)
Mjere predviđene u ovoj Uredbi u skladu su s mišljenjem Odbora za ribarstvo i akvakulturu,
DONIJELA JE OVU ODLUKU:
Članak 1.
U članku 2. Odluke 2008/20/EZ, uvodna rečenica zamjenjuje se sljedećim:
„Poseban program nadzora i inspekcijskih pregleda iz članka 1. primjenjuje se u razdoblju od 4 godine i obuhvaća:”.
Članak 2.
Ova je Odluka upućena državama članicama.
Sastavljeno u Bruxellesu 18. veljače 2011.

EuroVoc Classification:
Level 1 (Primary): 100156
Level 2 (Secondary): 100252
Level 3 (Tertiary): 2476
3544
All Tags: 1159
2437
4790
5229